
Uskrsnuće Isusa Krista: 
neka suvremena pitanja 


Gerald O'"Collins 


Sažetak 


Na temelju svoga dugogodišnjeg istraživanja i razmišljanja o temi Isusova 
uskrsnuća, autor u ovom radu prezentira raspravu i odgovore na četiri važnija 
pitanja danas u raspravi s tog područja: 

Što su prvi kršćani podrazumijevali svojom tvrdnjom o Isusovu uskrsnuću? Kako 
su znali i vjerovali da je ustao od mrtvih? Kako je uskrsnuće raspetog Isusa dove- 
lo do konačne Objave o troosobnom Bogu? Na koji se način danas može legiti- 
mirati vjera u Isusovo uskrsnuće? 


U mojem životu mnogo se toga dobroga dogodilo sasvim iznenada. Jedno 
od takvih dobara odnosi se na Isusovo uskrsnuće. Tome je više od dvade- 
set pet godina kada me u sveučilištu u Cambridgeu hitno nazvao dekan 
jednog od odjela, Henry Hart. On je u posljednji trenutak tražio preda- 
vača za teološko društvo svojeg fakulteta. Bilo mu je svejedno o čemu ću 
govoriti. Važno je bilo da sam predavanje morao održati za nekoliko da- 
na. 

Tog trena mi ništa nije palo na pamet osim razmatranja nekoliko aspe- 
kata Isusova uskrsnuća. Taj poziv Henrya Harta šezdesetih godina, pet 
prije dvanaest, zadržao me na uskrsnuću o kojem razmišljam, predajem i 
pišem sve do danas. 

Iskustvo me naučilo da je bolje o uskrsnuću reći radije nešto manje 
nego više. Prema tome, ovo ću predavanje ograničiti na četiri važnija pi- 
tanja.“ Diskusija nakon toga moći će, dakako, biti opširnija. Što se mene 
tiče, može se odnositi na bilo što u vezi s Isusovim uskrsnućem. Uostalom, 
uvijek mi je drago kada mi se omogući da odgovaram na pitanja slušatelja, 
jer i sam na temelju toga naučim, a primjedbe o Isusu Kristu slušatelja su 
mi dragocjene, pa čak i ako se ne odnose samo na njegovo uskrsnuće od 
mrtvih. 

U predavanju ćemo, kako rekoh, razmatrati ova pitanja: Što su prvi 
kršćani razumijevali svojom tvrdnjom o Isusovu uskrsnuću? Kako su znali 
i vjerovali da je ustao od mrtvih? Kako je uskrsnuće raspetog Isusa dovelo 
do konačne objave o troosobnom Bogu? Na koji se način danas može 
dokazati vjera u Isusovo uskrsnuće? 


* — Ovoje predavanje održano 10.XI. 1993. na Filozofsko-teološkom institutu u Zagrebu. 

Kao prvo, evo naše tvrdnje. Tijekom ovoga stoljeća mnogo je autora 
raspravljalo o »pravom« uskrsnuću, tako da je Isus naprosto uskrsnuo u 
srcima svojih učenika, da se njegova ideja nastavila, te da su učenici stekli 
novu svijest o životu i njihovu vlastitom položaju pred Bogom. Drugim 
riječima, prema tim piscima, nakon njegove smrti i pokopa nije se ništa sa 
samim Isusom dogodilo. Govoreći jezikom uskrsnuća, prvi kršćani nisu 
govorili o Isusu, već samo o sebi. Učenici su spoznali da je Isus imao 
pravo što se tiče Boga. U tome smislu oni su uskrsnuli iz svoje duhovne 
smrti.! 

Ta je teza, blago rečeno, neodrživa. Naši tekstovi iz Novog zavjeta 
služe se različitim idiomima tvrdeći nešto što se u prvom redu tiče samoga 
Isusa. Novi zavjet sadrži formulu za propovijedanje njegova uskrsnuća 
(npr. 1 Kor 15,3-5; Rim 4,25); ispovijest vjere u Isusovo uskrsnuće (npr. 
Rim 10,9); novi atribut za Boga kao Onoga tko je uskrisio mrtvog Isusa 
(npr. Gal 1,1; 1 Sol 1,9-10); opise Uskrsa u četiri evanđelja; Pavlov dugi, 
reflektivni argument što ga razvija u prilog uskrsnuća (1 Kor 12-58); te 
misionarske iskaze koji su usredotočeni oko Isusova uskrsnuća (Dj 2,31- 
32; 3,15; 4,10; 13,30-37). U Novom zavjetu uvodi se niz izraza u prilog toj 
tvrdnji o Isusu: ustao je od mrtvih i sada živi novim, preobraženim živo- 
tom (npr. Lk 24,5,23; Rim 14,9; 1 Kor 15,35-50). Naši prvi kršćanski pisci 
nadopunjuju spominjanje Isusova uskrsnuća govoreći o njegovu »ulaže- 
nju u slavu« (npr. Lk 24,26); o »uzdignuću« (npr. Fil 2,9; o »desnoj stra- 
ni« Boga Oca, Dj 2,33). 

Pavao, prvi naš kršćanski pisac, pisao je pedesetih do ranih šezdesetih 
godina poslije Krista. U njegovim se spisima još kriju i prijašnje formule i 
predavanja o Kristovu uskrsnuću. Danas bismo od autora u tom pisanju 
svojih tvrdnji očekivali da stavi navodnike. No makar i bez njih, u mnogo 
slučajeva je očito da citira prijašnje formule. Te nas prijašnje formule i 
tradicije što spominje sv. Pavao vraćaju na tridesete i četrdesete godine — 
odnosno na sam početak kršćanstva. Tako nalazimo propovjedničku for- 
mulu poput one iz 1 Kor 15,3-5: »Predao sam vam najprije ono što sam 
primio: da je Krist, suglasno Pismima, umro za naše grijehe, da je poko- 
pan, da je treći dan, suglasno Pismima, uskrsnuo, da se ukazao Kefi, po- 
tom Dvanaestorici.« U Rim 10,9: »Ako ustima svojim priznaješ Isusa Go- 
spodina i srcem svojim vjeruješ da ga je Bog uskrisio od mrtvih, bit ćeš 
spašen«, Pavao navodi osnovno ispovijedanje vjere u Isusovo uskrsnuće, 
što se vjerojatno upotrebljavalo prigodom krštenja. Novokrštenici su 
»svojim ustima ispovijedali da je Isus Gospodin« i u svojim srcima vjero- 


1 Primjeri, v. O"Collins, Jesus Risen (New York) Mahwah: Paulist, Press, 1987, str. 103- 
107; id., What are they saying about Jesus? (New York, Paulist Press, 2. izd., 1983, str. 
44-51; Paul van Buren, The Secular Meaning of the Gospel (New York, Macmillan, 
1963), str. 132-134. O Van Burenovu redukcionizmu v. T. Michael McNulty, » The 
"Secular' Meaning of Faster: Van Buren Revisited«, Heytrop Journal 14 (1973), str. 
58-64. 

vali da ga je Bog uskrisio od mrtvih. Novi kršćanski atribut za Boga poja- 
vljuje se tu i tamo u Pavlovim poslanicama: na primjer na početku njego- 
va pisma Galaćanima kada spominje »Isusa Krista i Boga Oca koji ga 
uskrisi od mrtvih« (Gal 1,1). Nakon raspeća Bog je intervenirao i nepo- 
sredni je objekt Božje akcije bio sam Isus. Pišući Filipljanima, Pavao citira 
himan o Isusu koji sramotnom smrću umire na križu, a Bog ga uzdiže na 
najvišu visinu, pa ga slavi cijeli svijet (Fil 2,6-11). 

Sva ta predaja preuzeta od sv. Pavla pokazuje da tvrdnje o Isusovu 
uskrsnuću od mrtvih potječu od samih početaka kršćanskoga pokreta. 
Kako da ocijenimo prvotni sadržaj tih tvrdnji iz 30-50. godina — to jest iz 
odsudnih dvaju desetljeća prije nego što su Pavao, ali i drugi pisci Novoga 
zavjeta počeli pisati svoja djela? 

U biti, prvi su kršćani naviješćivali da je božanskom moći sam Isus 
ustao na novi život. Predpavlovska predaja govori o Bogu (Ocu) koji 
uskrisuje Isusa od mrtvih (npr. Rim 10,9; Gal 1,1; 1 Sol 1,10). Ili pak 
spominje da je Isus »bio uskrišen« (npr. 1 Kor 15,4; Mk 16,6), razumije- 
vajući da se to dogodilo preko božanske moći. Djelatnik (Bog) se razumi- 
jevao. Tako su se rečenice iz predaje poput »on je bio uskrišen« (npr. 
Rim 4,25) nadopunjavale s »od Boga«. i 

Primarni argument nije se sastojao u tome da se Isusova stvar nastavlja, 
ili da su učenici sami bili »uskrišeni« na novu svijest i vjerski život uvi- 
djevši da je Isus, što se tiče Boga, imao pravo. Osnovna je teza da je raza- 
peti Isus osobno prenesen iz stanja smrti u novi vječni život. Predpavlov- 
ske formule su, dakako, priznavale da se uskrsnuće dogodilo i zbog toga 
da nas izmijeni i »opravda« pred Bogom (npr. Rim 4,25). Drugo, 
uskrsnuće je također privelo učenike i druge ljude k novom životu vjere i 
milosti i iniciralo naše konačno uskrsnuće od mrtvih (npr. 1 Kor 15,20). 
Ipak, u prvom redu tvrdnja o uskrsnuću odnosi se na ono što se osobno 
dogodilo Isusu. 

Oni koji se ne slažu i ne prihvaćaju da se uskrsnuće ponajprije odnosi 
na sudbinu samoga Isusa moraju se pripremiti na nasilan redukcijski po- 
sao na našim novozavjetnim tekstovima. Razmjerno svjež primjer takvog 
redukcionizma je članak Roberta Scuka objavljen u časopisu Modem 
Theology. On tvrdi da poruka uskrsnuća u Novom zavjetu nije ni u kak- 

voj vezi s nekim događajem iz Isusova osobnog života. 

»Tumačeći« na ovaj način, iako je sebi tri puta dopustio. spominjanje 
»prodora« Božjeg kraljevstva, Scuka nas uvjerava da je proglasom kra- 
ljevstva Isus samo upozoravao na činjenicu da je Božja milost »prisutna 
svuda i sada« (str. 86-87). Toliko o Isusu koji unosi nešto novo u svoje 
služenje, a pogotovo u najavi bilo kakve buduće odsudne akcije Božje! 


2. RF. Scuka, »Resurrection«: Critical Reflections on a Doctrine in Search of a Mea- 
ning, »Modern Theology« 6 (1989), str. 77-95. U tekstu će se češće spominjati taj 
članak. 

»Dolazak Božjega kraljevstva« ne valja »shvaćati kao dolazak u vreme- 
nu«, naprotiv, ono označuje dimenziju realnosti Božje prisutnosti« str. 94, 
n. 23. U ime vlastitog »teološkog« stava Scuka to naprosto ustvrđuje, sa- 
svim svjesno zanemarujući to što je sam Isus mogao »reći«, »misliti« ili 
»vjerovati« (str. 94, n. 24). 

Osim što odbija sučeljavanje s onim što je Isus stvarno navijestio o kra- 
ljevstvu Božjemu — u sadašnjosti i budućnosti, Scuka također manipulira s 
onim što Novi zavjet govori o posljedicama Isusova uskrsnuća za nas: 
opravdanje ovdje i sada, a vječni život poslije toga. Priznaje osobito 
značenje Božjoj milosti, sukladno sa sv. Pavlom. No apostol je morao biti 
pametniji i shvatiti, kako Scuka nastavlja, »da je milost dana u uvjetima i 
pod uvjetima ljudskog postojanja«. Potom, »to bi trebalo biti pravo zna- 
čenje doktrine sv. Pavla, bez obzira je li to on sam smatrao implicitnim 
značenjem« (str. 95, n. 26). Nada u vječni život tu se odbacuje kao neki 
(ili upravo taj) »grešni oblik zauzetošću sa samim sobom«. Isus, Ivan i 
Pavao se guraju u službu kao »implicitni« pristaše nazora našega autora, 
prema kojemu ono što stoji u Novom zavjetu i govore poslije kršćani o 
našem »budućem« uskrsnulom životu samo ukazuje na novu kvalitetu 
značajnog postojanja u kojemu možemo uživati ovdje i sada (str. 88-89). 

Napokon, to razglabanje onoga što bi Isus, Ivan i Pavao »implicitno« 
spoznali ili »trebali« spoznati, svodi se na Scukinu želju da su oni nešto 
drugo rekli, zapisali ili mislili nego što su nam stvarno ostavili. Ta se želja 
jasno očituje kada Scuka spominje »ono što bi tvrdnja o Isusovu uskrsnu- 
ću morala značiti, bez obzira što Novi zavjet piše ili podrazumijeva« (str. 
91-92. i n. 4). Bilo bi skandalozno to načelo primjenjivati na suvremena 
djela iz povijesti, prava, filozofije, psihologije, sociologije ili bilo koje dru- 
ge discipline: ovo je upravo to što bi ti autori »trebali misliti, bez obzira 
na ono što su napisali ili što tvrde«. Isto je tako skandalozno primjenjivati 
to načelo na stare pisce, bili to Platon, Aristotel, Julije Cezar ili Novi 
zavjet. Sam Scuka i slični redukcionisti zacijelo ne bi bili sretni kada bi- 
smo tu njihovu »metodu« interpretacije primijenili i na njihova djela: »To 
je ono što su Scuka i slični autori mislili, bez obzira na ono što su napisali 
ili tvrdili.« Taj princip »bezobzirnosti prema onome što pišu ili misle« do- 
pušta i nama da pronađemo ono što želimo naći u Scukinu djelu i poigra- 
vati se s onim što namjerava reći. 

I tako se redukcionistička »metoda« na kraju okreće protiv onih koji se 
njome služe kako bi pokazali da bolje »znaju« što su autori Novoga za- 
vjeta mislili, odnosno trebali misliti, kada su pisali ono što su pisali o Isu- 
sovu uskrsnuću. Kako vidimo, redukcionističku »metodu« možemo okre- 
nuti protiv »redukcionista«. 

Na ovome mjestu nameće se začuđujuća razlika između modernih re- 
dukcionista poput Scuke i tradicionalnih skeptika poput Davida Humea 
(1711-1776). Skeptici su prihvaćali pravo značenje tvrdnji u Novome za- 

vjetu, ali u ime razuma i razbora odbacivali istinu o Isusovu uskrsnuću. 
Redukcionisti, naprotiv, manipuliraju značenjem tih tvrdnji, a poslije 
prihvaćaju istinu koju su sami za sebe proizveli. 

Prije nego što napustimo područje novozavjetnih tvrdnji o uskrsnuću, 
dopustite mi još nekoliko primjedbi. Jasno je da prvi kršćani nisu predsta- 
. vljali Isusovo uskrsnuće kao puko oživljavanje mrtvoga tijela — neki jed- 

nostavni povratak u život kako se očekuje u 2 Mak 7, na primjeru usta- 
janja Jairove kćeri (Mk 5,35-43) ili u Herodovoj bojazni da Ivan Krstitelj 
ne oživi (Mk 6,16). Rani kršćani su govorili, odnosno pjevali, o Isusu kako 
je »uzvišen« ili »uzdignut« u Božju slavu (npr. Fil 2,6-11; 1 Tim 3,16). Taj 
liturgijski, himnički jezik uzvišenja citiran iz predpavlovske predaje poka- 
zuje da su prvi kršćani razmišljali o Kristovu uskrsnuću kao o njegovoj 
slavnoj, konačnoj preobrazbi. Njegovo uskrsnuće nije se smatralo nekim 
pukim oživljavanjem, nego nagovještajem općeg, slavnog uskrsnuća kako 
se u apokaliptičkoj literaturi (npr. Iv 26,7-21; Dn 12,1-4) očekuje na 
svršetku povijesti. 

Pavao i drugi novozavjetni pisci dvojako nastavljaju tu tradiciju. Prika- 
zuju Isusovo slavno uskrsnuće kao njegovu slavnu, konačnu transformaci- 
ju (npr. Lk 24,26; Dj 13,31; 1 Pt 1,11). Drugo, znadu da je njegovo 
uskrsnuće nagovještaj konačnog, općeg uskrsnuća (npr. 1 Kor 15-20; Kol 
1,18). Tumačeći Isusovu slavnu transformaciju, Pavao donekle čini je- 
zično nasilje kada spominje »duhovno tijelo« — to je tjelesno postojanje 
koje biva radikalno transformirano snagom Duha Svetoga (1 Kor 15,20- 

58). Luka i Ivan tu preobrazbu u vezi s Isusovim uskrsnućem ilustriraju 
pojedinostima o njegovu ukazivanju i nestajanju po volji (Lk 24,31-36; Iv 
20,19,26). 

Dosada sam se pozabavio izvornom i bitnom tvrdnjom o stvarnosti i 
prirodi Isusova uskrsnuća od mrtvih. Sada ćemo se obratiti pitanjem: Ka- 
ko su znali prvi kršćani da se taj događaj odigrao? Da bismo odgovorili na 
to pitanje, valja se vratiti na Isusovo poslanje. Što su Petar, Marija Mag- 
dalena i drugi iz skupine prvih učenika vidjeli da Isus radi i čuli što govo- 
ri? i 


Izvoni vjere u Isusovo uskrsnuće 


Tijekom svoga javnog djelovanja Isus je povezao sadašnju i dolazeću 
božansku ulogu uz svoju osobu i svoje djelovanje (npr. Mk 1,15; Mt 6,10; 
8,11; Lk 12,8,9; 17,20-21). Objavljujući Kraljevstvo Božje izražava snažnu 
svijest o svojem osobnom autoritetu, mijenjajući u svoje vlastito ime Božji 
zakon (npr. Mk 10,9; Mt 5,21-48). Postupa začuđujućim samopouzdan- 
jem dok obračunava s raznim tumačenjima subotnjeg odmora (Mk 3,1- 

15) i prisvajajući pravo odlučivanja o tome što je dopušteno ili nije do- 
pušteno raditi na taj sveti dan (Mk 21,28). Dalje, Isus iskazuje svoj auto- 
ritet na izrazito milosrdni način poistovjećujući se s božanskom brigom 
praštanja i konačnog spasenja grešnih ljudi (npr. Mk 2,5,17; Lk 7,48; 
15,11-32; 19,1-10). 

Kako smatra svoju riječ i Božju riječ identičnima, tako smatra svoju 
nazočnost i Božje spasenje identičnima. 

Valja još pridodati a) jedinstvenu sinovsku svijest (npr. Mt 11,27) koju 
iskazuje prema Bogu, oslovljavajući ga neobično prisno »Abba« (Mk 
14,36), te b) osjećaj za vlastito mesijansko poslanje što uzrokuje njegovu 
smrt na križu pod optužbom da je lažni mesija (Mk 15,26). 

Isusova tako sramotna smrt nakon osude i vjerskih i političkih vlasti 
kao da opovrgava njegovu tvrdnju da je njegovom osobom i njegovim 
djelom došla konačna božanska objava i spasenje. Umro je prividno na- 
pušten (Mk 15,34), pa čak i proklet od Boga (Gal 3,13; 1 Kor 1,23). Pre- 
ma nekim istraživačima, u vrijeme Isusova života, Židovi nisu smatrali da 
smrt razapinjanjem na križ znači biti od Boga proklet. No svjedočanstva 
Pavla i Qumrana (Hramski svitci, 64,12) pokazuju da ta »najbjednija 
smrt« (Josip), za razliku od dekapitacije Ivana Krstitelja i raznih oblika 
egzekucije drugih proroka-mučenika (v. Lk 13,34; Mt 23,35), simbolizira 
odbacivanje od Boga. 

Što se može razumno razmišljati o položaju Isusovih učenika nakon 
njegova raspeća i pokopa? Čini se da su ga za vrijeme njegova javnog 
djelovanja učenici, ili barem središnja skupina njihova, priznavali Mesi- 
jom, ali nisu mogli prihvatiti patničku sudbinu kao Sina čovječjega (Mk 
8,31-33; 9,32; 10,35-45). Muški učenici koji su ostali uz Isusa bježe u vri- 
jeme njegova zatvaranja. Štoviše Petar ga je čak i zatajio. Osuđen i raza- 
pet kao bogohulnik i lažni mesija, Isus umire prividno napušten i proklet 
od Boga kojeg zove »dragi Oče«. Svjedočanstva iz Evanđelja slažu se s 
našim očekivanjima — naime da je Kalvarija bila povodom duboke teo- 
loške krize u Isusovih učenika i uzdrmala njihovu vjeru u Isusa, pa čak i u 
Boga u čije ime je On govorio i radio. 

Neki autori ističu visok stupanj kontinuiteta između preduskrsne i 
postuskrsne vjere u učenika. Prema toj hipotezi učenici su, prolazeći kri- 
zu Kalvarije, razmišljali i molili samostalno, te došli do zaključka da je 
Isus ne samo imao pravo što se tiče Boga nego da je sada sasvim sigurno 
živ, uz svoga Oca. U skladu s tom hipotezom kontinuiteta, krećući prema 
vjeri u uskrsnuće, učenicima su vrlo mnogo pomogla židovska vjerovanja 
o Božjem opravdanju mučenih, eshatoloških proroka. Tako neki argu- 
mentiraju da ukazivanje uskrsnulog Gospodina i otkriće njegova prazno- 
ga groba nisu ni bili potrebni za poticanje uskrsne vjere u učenika. Možda 
»ukazanja« nisu bila drugo doli način kojim bi se izrazio psihološki prodor 

u času kada su učenici napokon uvidjeli istinu o Isusu i zaključili da mora 
biti živ, s Bogom.? 

Te tvrdnje o stvarnom kontinuitetu između vjere učenika prije i poslije 
uskrsnuća ne stoje zbog nekoliko razloga. Prvo, predpavlovska tradicija 
tvrdi da od mrtvih uskrsnuli Isus nije toliko potvrđeni prorok, koliko 
uskrsnuli Mesija (npr. 1 Kor 15,13), što predstavlja ozbiljnu zapreku hi- 
potezi kontinuiteta. Mesijanska očekivanja što se odražavaju u Starom 
zavjetu i drugim židovskim spisima obuhvaćaju razne struje i elemente. 
No nema čvrstih dokaza da bi bilo koji Židovi ikada očekivali Mesiju koji 
će biti ubijen i potom uskrsnuti od mrtvih. Još je bila neodrživija i besmi- 
slenija ideja uskrsnuća raspetoga Mesije. Ipak, to je ono što su prvi 
kršćani naviještali. Njihova ranija židovska vjerovanja ne mogu opravdati 
tu tako jedinstvenu novu tvrdnju. 

Drugo, kao što su Wolfhart Pannenberg“ i drugi pravilno ustanovili, 
kršćansko naviještanje slavnoga, konačnog uskrsnuća jedne jedine osobe 
(Isusa) također je bilo nešto sasvim novo. U to vrijeme je mnogo Židova 
očekivalo opće uskrsnuće na svršetku povijesti. Isusovo propovijedanje 
pretpostavlja takvo općenito uskrsnuće, (npr. Mt 8,11; Lk 11,32), a naj- 
manje jedanput se upustio u raspravu o njegovoj naravi (Mk 12,18-27). 
Užoj skupini svojih sljedbenika možda je navijestio svoju potvrdu svojim 
uskrsnućem (Mk 9,31), no ni to proricanje muke, kao ni ostala dva (Mk 
8,31; 10,33-34), ne ističu slavnu, eshatološku narav njegova uskrsnuća. 
Prema tome, učenici nisu mogli — ni zbog svojih židovskih vjerovanja, niti 
od Isusa samog — crpsti ono što su proglašavali: konačno i slavno 
uskrsnuće jedne osobe (Isusa) u očekivanju općenitog uskrsnuća u budu- 
ćnosti. Tako se još jednom pokazuje da je vrlo upitna hipoteza o razmjer- 
no laganom kontinuitetu između premisisnop) i postuskrsnog vjerovanja 
Isusovih učenika. 

Treće, interpretacija uskrsnih pojava pukim tumačenjem učenika u nji- 
hovu nastojanju pronalaženja istine o Isusu i njegovu novu životu s Bo- 
gom ne odgovara onome što novozavjetni svjedoci sami pišu o ukazanji- 
ma. Zbog ovih i drugih razloga teza o razmjerno glatkom prijelazu apo- 
stola od njihove vjere prije raspeća k njihovom naviještanju poslije 
Uskrsa ne slaže se s činjenicama. 

Preostaju nam, dakle, dva najsnažnija katalizatora uskrsne vjere pre- 
dložena u Novom zavjetu: prvo, susreti apostola s uskrsnulim Gospodi- 
nom i drugo, negativni, ali potvrdni znak njegova praznog groba. 


3 Za primjere o hipotezi kontinuiteta v. poglavlja I. Broer, P. Fiedler i H. Verweyen, u: 
Ingo Broer i Jirgen Werbick (urednici), »Der Herr ist wahrhaft auferstanden« (Lk 
24,23). Biblische und systematische Beitrčige zur Entstehung des Osterglaubens, Stutt- 
garter Bible-Studien, 134 (Stuttgart, Verlag Katholisches Bibelwerk, 1988); v. također 
osvrt autora u Gregorianum 70, (1989), str. 567-568. 


4. W. Pannenberg, Jesus — God and Man, Philadelphia, Westminster Press, 1968, str. 96. 

Za razliku od apokrifnog Petrovog evanđelja iz drugog stoljeća (9,35; 
11,45), naši novozavjetni izvori nigdje ne tvrde da je bilo tko bio nazočan 
stvarnom događaju Isusova uskrsnuća. Ali predpavlovska predaja (npr. 1 
Kor 15,3-5), sam Pavao (npr. 1 Kor 15,6-8), četiri Evanđelja i Predaja na 
koju se pisci Evanđelja oslanjaju (npr. Lk 23,24) svjedoče da se uskrsnuli 
i živi Isus pokazao nekim pojedincima i skupinama, ponajprije »dvanae- 
storici«, ili »jedanaestorici«, kako tu skupinu točnije spominje Luka 
(24,33), pošto je otpao Juda. Ti se izvori razlikuju u odnosu prema mjestu 
tih ukazanja (Galileja)? U Jeruzalemu ili oko njega, a kadšto mjesta nisu 
ni spomenuta (npr. 1 Kor 15,5-8). Izvori se razlikuju u slijedećem: a) tko 
je bio prvi koji je ugledao uskrsnulog Isusa, Petar (1 Kor 15,5; Lk 23,24) 
ili Marija Magdalena (Mt 28,9-10; Iv 20,11-18), te b) što je eventualno 
bilo rečeno prigodom tih susreta (npr. Mt 28,16-20; Lk 24,36-39; Iv 20,19- 
23). Ti nam izvori pružaju mnogostruke potvrde o ukazivanjima pred po- 
jedincima (Marija Magdalena, Petar, Pavao) ili pred skupinama, osobito 
»jedanaestorice«. Te su pojave bile primarni put kojim su učenici doznali 
da je Isus uskrsnuo od mrtvih. 

Utvrđivanje i legitimiranje ukazivanja nužno pretpostavlja prihvaćanje 
apostolskog svjedočenja o uskrsnulom Kristu. Činjeničnost ukazanja i 
pouzdanost apostolskih uskrsnih svjedočanstava, o kojima ćemo još govo- 
riti, mogu se razlučivati, ali se ne mogu dijeliti. 

Kakva su bila ta ukazanja?“ Pavlova, evanđeoska i druga svjedočanstva 
u prilog su slijedećim zaključcima. Ukazanja su: a) ovisna o inicijativi 
uskrsnulog Isusa, b) pretpostavljaju elemente objave, c) otkrivaju eshato- 
loško i d) kristološko značenje Isusovo, te e) pozivaju primaoce k jednom 
osobitom poslanju f) putem iskustva koje je jedinstveno i g) uključuje ne 
samo unutarnju nego i neku vanjsku, vizualnu percepciju. 

Što se tiče prvoga, za razliku od okolnosti za trajanja njegova javnog 
djelovanja, uskrsnuli Isus se nije pokazao neprijateljima ili ravnodušnima. 
Svi kojima se ukazao bili su vjernici ili su to na osnovi tog iskustva postali. 
Jedini (parcijalni) izuzetak od ove generalizacije nalazi se u Lukinoj ver- 
ziji Pavlova susreta na putu za Damask. U dva od tri izvještaja, Pavlovi 
pratitelji čuju glas (Dj 9,7) ili vide svjetlo (Dj 22,9) s neba, no ni u jednoj 
od tih prilika ne komuniciraju sa samim Isusom. Oni ne funkcioniraju kao 
izravni svjedoci Uskrsa, nego u prvom redu kao vanjski svjedoci Pavlova 
dramatičnoga doživljaja. | 

Pavao potvrđuje objaviteljsku narav b) svoga susreta s uskrsnulim Isu- 
som (Gal 1,12,16) koji je otkrio da c) već živi konačnim životom posljed- 
njeg vremena (1 Kor 15,20,23,45), i to d) kao Krist i kao Sin Božji (1 Kor 


5  Ouskrsnim ukazivanjima v. O'Collins, The Easter Jesus, London, Darton, Longman & 
Todd, novo izd. 1980, str. 3-38; id., Jesus Risen, str. 107-109, 112-121; id., Interpreting 
the Resurrection (New York) Mahwah, 1988, str. 5-52. 

15,3-5; Gal 1,12-16). U tim ukazanjima i po njima, uskrsnuli Krist e) poz- 
vao je i poslao Pavla (1 Kor 9,1; Gal 1,11-17) i druge apostole (npr. Mt 
28,16-20) na njihovo poslanje. Neki kušaju tumačiti ukazanja nakon 
uskrsnuća samo kao prve primjere doživljaja pristupačnih svim potonjim 
kršćanima. No Novi zavjet svjedoči o f) jedinstvenom, neponovljivom 
značenju tih ukazanja (npr. Iv 20,29; 1 Pet 1,8) koja su prestala pozivom 
Pavlu (1 Kor 15,8). Osobita narav ukazivanja pred skupinom apostola 
odgovara njihovoj zadaći da jednom i zauvijek potvrde da je usrksnuli 
Isus bio i jest istovjetan s osobom zemaljskog Isusa i da je Crkva osnovana 
njihovom uskrsnom porukom. Provodeći to nisu se oslanjali na svje- 
dočenje drugih; oni su sami vidjeli uskrsnulog Krista i vjerovali u njega. 
Napokon, g) za razliku od doživljaja velikih starozavjetnih proroka, susre- 
ti nakon uskrsnuća nisu u prvom redu bili pitanje slušanja (Božje riječi), 
nego viđenja uskrsnulog Krista. Ukazanja su prije bila vizualna (npr. 1 
Kor 9,1; 15,5-8; Mk 16,7; Mt 28,17; Iv 20,18) nego auralna. 

Isusovo uskrsnuće potvrđeno je otkrićem njegova praznoga groba (Mk 
16,1-8; Iv 20,1-2). Novi zavjet znade da prazan grob sam po sebi nije jasan 
dokaz uskrsnuća. Odsutnost Isusova tijela može se tumačiti pretpostav- 
kom da je bilo ukradeno, ili barem premješteno na drugo mjesto (Mt 
28,11-15; Iv 20,2,13,15). Ali uz primarni, pozitivni znak (pojava uskrsnu- 
log Isusa), sekundarni, negativni znak njegova otvorenoga i praznoga gro- 
ba potvrđuje stvarnost njegova uskrsnuća. ' 

Raspravljalo se o tom da Mk 16,1-8 i potonji izvještaji o otvorenomu 
grobu ne pružaju — niti im je namjera da pruže — neke činjenične infor- 
macije 0 istinitosti Isusova groba. Oni su bili samo maštoviti načini navje- 
štanja crkvene vjere u uskrsnuće i u cjelini sljedili glavne crte navještanja 
uskrsnuća raspetog Isusa i ukazanja nakon toga (1 Kor 15,3-8). Za legen- 
darnu razradbu obično se smatra da je nastala u intervalu od deset ili 
petnaest godina između Pavlova škrta izvješća o ukaznjima (1 Kor 15,5-8) 
i pisanja Markova evanđelja. Međutim, pozorna egzegeza tih dviju preda- 
ja (prve o ukazivanjima i druge o praznome grobu) otkriva tolike razlike 
da je teško povjerovati da je prva predaja stvorila drugu na načelu ko- 
trljanja snježne grude. Važni elementi iz 1 Kor 15,3-8 naprosto se ne po- 
javljuju u Mk 16,1-8, dok Markov izvještaj sadrži neke vrlo značajne ele- 
mente o kojima u 1 Kor 15,3-8 nema spomena. Za razliku od 1 Kor 15,3- 
8, Markov izvještaj o praznome grobu ne zove Isusa »Kristom«, već nje- 
govim povijesnim imenom; ne poziva se niti na Sveto pismo niti na Isusa 
kako umire »za naše grijehe«. Za razliku od spomenutog odsjeka u Pavlo- 
voj poslanici, izrijekom spominje žene, te smješta dan njihova posjeta gro- 
bu na »prvi dan u tjednu« a ne na »treći dan«. Na osnovi tih i drugih 


6 V.D. Kendall i G. O'Collins, »The Uniqueness of the Easter Appearances«, Catholic 
Biblical Quarterly 54 (1992), str. 287-307. . 

razloga valja pretpostaviti da su predaja o ukazanjima i izvještaj o prazno- 
me grobu sasvim neovisne i potječu od sasvim nezavisnih izvora. No, je li 
srž izvještaja o praznome grobu povijesno pouzdana? 

Osnovna pouzdanost izvještaja o praznome grobu može se potvrditi.“ 
Predaja na koju se oslanja Marko, kao i nešto drukčija koja je ušla u 
Ivanovo evanđelje, potvrđuje da je jedna žena (Marija Magdalena), ili 
više njih, našla otvoren Isusov grob bez njegova tijela. Rana polemika 
oko poruke njegova uskrsnuća pretpostavljala je da se znalo da je grob 
prazan. Dakako, protivnici kršćanskog pokreta protumačili su nestanak 
tijela kao jasan slučaj krađe (Mt 28,11-15). Srž rasprave nije ni bila je li je 
grob prazan, nego zašto je prazan. Nemamo prijašnjih potvrda da je bilo 
tko, kršćanin ili ne, ikada izjavio da su u Isusovu grobu još ležali njegovi 
ostaci. 

Dalje, središnja uloga koju u tom izvještaju o praznome grobu imaju 
žene govore o njihovoj vjerodostojnosti. Ako bi ti izvještaji bili puke le- 
gende stvorene od ranih kršćana, zacijelo bi se otkriće praznoga groba 
prije pripisalo muškim učenicima nego ženama. U Palestini su, naime, u 
prvom stoljeću žene bile praktično isključene kao zakoniti svjedoci.? Bilo 
bi sasvim prirodno da je onaj tko je stvorio legende o praznome grobu to 
otkriće prepustio muškarcima, a ne ženama. Stvaraoci legendi obično ne 
izmišljaju materijal koji izrijekom odmaže. 

Sve u svemu, prihvaćanje praznoga groba stavlja nas u povoljniji po- 
ložaj s obzirom na poznate podatke. Isusov prazni grob potvrđuje ono što 
su prvi kršćani znali od svjedoka ukazanja (npr. Lk 24,34; Iv 20,18). 

Naznačio sam u glavnim crtama kakav bi odgovor trebao biti na pita- 
nje: kako su prvi kršćani doznali za Isusovo uskrsnuće? Mnogo bi se tome 
moglo dodati. Na primjer mogao bi se opovrgnuti prijedlog Celsusov iz 
drugog stoljeća, odonda često ponavljan, da su svjedoci ukazanja bili ha- 
lucinirani. Narav i funkciju ukazanja nakon uskrsnuća valjalo bi, jamačno, 
mnogo podrobnije istražiti. Osim toga valja istražiti kako su naknadni 
doživljaji apostola, npr. Duh Sveti i uspjeh njihova poslanja, potvrdili nji- 
hovu vjeru u Isusovo uskrsnuće, nastalo na osnovi uskrsnulog Isusa i ot- 
krićem njegova praznog groba. Ta vjera bila je, potom, potvrđena njiho- 
vim novim shvaćanjem zadaće i svrhe židovske povijesti i Svetog pisma. 
Uskrsnuće raspetoga Isusa pridalo je pobožnoj vjeri židovskih kršćana di- 
menziju konvergencije i i svršetka. 

Ali vrijeme je da se spomene i razmotri naučavanje Drugog vatikan- 
skog koncila u Dei Verbum, prema kojemu Isusovo uskrsnuće, o čemu 
svjedoče prvi kršćani, definitivno predstavlja vrhunac Božje samoobjave 


7 V. autorov Easter Jesus, str. 38-45; id., Jesus Risen, str. 124- 126; id., »Resurrection 
Belief: a Note on a recent Book«, Gregorianum 70 (1989), str. 341- 344. 
8 VidiG. OvCollins, Interpreting the Resurrection, str. 22. 

(nr. 4). Drugim riječima, sada se odvraćamo od događaja uskrsnuća (i nje- 
govih znakova poput ukazanja kojima se očitovalo) k samome misteriju 
Uskrsa, punine samokomunikacije Trojedinoga Boga. To je odmak od 
povijesti (1 od pitanja pristupačnih kritičkim historičarima) k eshatologiji 
i objavi Boga koji nam se približuje iz one konačne budućnosti već inau- 
gurirane Isusovim uskrsnućem od mrtvih. 


Uskrsna objava 


Ispravno interpretirajući, uskrsnuće raspetoga Isusa je ona prava istina o 
Bogu iz koje slijedi sve ostalo. Pavao smatra Isusovo uskrsnuće (zajedno 
s našim) specifičnim kršćanskim načinom prikazivanja Boga. Biti u zablu- 
di o uskrsnuću u osnovi znači »pogrešno prikazivanje« Boga, budući da je 
Pavao definirao Boga kao Boga uskrsnuća (1 Kor 15,15). Što apostol ov- 
dje spominje u negativnome može se usporediti s onime što često pozitiv- 
no piše o Bogu koji je uskrisio Isusa, a uskrisit će i nas zajedno s njime 
(npr. Rim 8,11; 1 Kor 6,14; 2 Kor 4,14; Gal 1,1; Sol 1,9-10; 4,14). Bilo 
pozitivno ili negativno, Pavao definira Boga koji se otkrio kršćanima i 
kojega oni štuju kao Boga uskrsnuća. 

Iz objave uskrsne tajne slijedi sve ostalo. Druge istine samo razotkriva- 
ju ono što implicira uskrsnuće raspetoga Isusa. 

Križ je, dakako, velik znak i značajka kršćanstva. Pavao sažimlje svoju 
poruku kao raspeti Krist (1 Kor 1,18-24). Ipak, ne tvrdi da »ako Krist nije 
raspet, tvoja je vjera uzalud«. Pogotovo ne govori »ako Krist nije raspet, 
zatekli bismo se kao lažni svjedoci Boga«. Raspeće bez slijeda uskrsnuća 
ne bi objavilo Boga, izvelo naše spasenje i stvorilo Crkvu. Predslovlje 
Druge euharistijske molitve ne završava riječima »trpeći na križu raširi 
ruke«. Nastavlja: »smrt uništi, uskrsnuće objavi«. Objavom uskrsnuća — to 
jest objavom samoga sebe kao uskrsnulog od mrtvih — Krist, tako reći, 
objavljuje sve. Samo objava Boga dostigla je vrhunac na Uskrsnu nedjelju 
i dolaskom Duha Svetoga. Te točke valja razraditi barem nešto detaljnije. 

Uskrsnuće objavljuje i osvjetljuje Isusov odnos prema Bogu kojeg zove 
»Abba, dragi Oče«. Objavljuje da je Isusov život bio ljudski život Sina 
Božjega. Po svom uskrsnuću od mrtvih Krist je sada upoznat da je »Sin 
Božji« (Rim 1,3-4). Stoga je za Pavla susret s uskrsnulim Isusom značio 
primanje osobite, osobne objave Sina, što je Pavla učinilo velikim misio- 
narom među poganima (Gal 1,16). 

Drugi ključni naziv za Isusa u vrlo ranom kršćanstvu, »Gospodin«, 
izražava Uskrsnu objavu da je on doista dio Božjeg veličanstva i bića. Po- 
slanica Rimljanima citira predpavlovsku formulu koja povezuje spasenje s 
ispovijedanjem Isusova uskrsnuća i Isusa kao Boga: »Ako ustima svojim 
priznaješ Isusa Gospodina i srcem svojim vjeruješ da ga je Bog uskrisio od 

mrtvih, bit ćeš spašen« (Rim 10,9). U Poslanici Filipljanima Pavao citira i 
adaptira ranokršćanski himan prema kojem se svatko diljem svijeta poziva 
da se pokloni proslavljenom Isusu kao božanskome Gospodaru: »... poni- 
zi sam sebe postavši poslušan do smrti, i to do smrti na križu. Zato ga Bog 
uzdiže na najvišu visinu i dade mu jedincato ime koje je iznad svakoga 
drugog imena, da se Isusovu imenu pokloni svako koljeno" nebeskih, ze- 
maljskih i podzemaljskih bića, i da 'svaki jezik prizna' — na slavu Boga 
Oca: Gospodar je Isus Krist« (Fil 2 8-11). 

Izvještaji o Uskrsu iz evanđelja izražavaju u Bripovijednoj formi poziv 
na »štovanje« uskrsnulog Isusa, Sina Božjega, Gospodara koji se sada 
očituje u svojoj božanskoj moći i identitetu. U Matejevu zadnjem pogla- 
vlju Marija Magdalena i druga Marija odlaze od groba, susreću Isusa i 
»klanjaju« mu se (Mt 28,17). Na isti način jedanaest muških učenika ima- 
ju susret na Galilejskoj gori, gdje se »klanjaju« Isusu kad ga vide (Mt 
28,17). Prema Ivanovu evanđelju, tek su okolnosti oko Uskrsa one, pod 
kojima se tako snažnim izrazima priznaje Isus kao što je učinio Toma: 
»Gospodin moj i Bog moj« (Iv 20,28). Tek uskrsnuće potpuno otkriva da 
Isusa valja identificirati i štovati kao Gospodina Boga. 

Bit kršćanske vjere zahtijeva prihvaćanje Radosne vijesti da je utjelo- 
vljeni i raspeti Sin Božji snagom Duha uskrsnuo od mrtvih. Na taj način 
doktrina Trojstva upućuje na Božju samoobjavu priopćenu baš Kristovim 
uskrsnućem. 

Marko spominje neku vrstu pojave Trojstva pri Isusovu krštenju. Duh 
je »sišao na njega poput goluba. Dođe glas s neba: Ti si sin moj, Ljubljeni 
moj, koga sam odabrao'« (Mk 1,10-11). Pri uskrsnuću, iako se nije na 
sličan način »pojavio«, troosobni Bog bio je objavljen. Razmotrimo neke 
pojedinosti. 

Predpavlovske formule smatrale su da je »Bog« (npr. Rim 10,9) ili 
»Bog Otac« (npr. Gal 1,1) podigao Isusa od mrtvih. Slavljenje Isusa posli- 
je proslave kao Gospodina događa se »u slavu Boga Oca« (Fil 2,11), dok 
Duh Sveti omogućuje muškarcima i ženama da kliču Isusu kao Gospodi- 
nu Bogu (1 Kor 12,13). 

Budući da Pavao ne razlikuje potpuno i jasno uskrsnuloga Krista i Du- 
ha Svetoga, nigdje izrijekom ne spominje da je Krist poslao, ili da šalje 
Duha. Luka, a pogotovo Ivan, jasno razlikuju između usrksnulog Krista i 
Duha. Tako oni govore o uskrsnulom Kristu kako šalje Duha kao obećani 
dar Očev (Lk 24,49), ili kako je »dahnuo« na učenike, dajući im Duha 
Svetoga (Iv 20,22). 

Kršćani iz prvoga stoljeća događaje Velikoga Petka i Uskrsa razumije- 
vali su u svjetlu trinitarnih izraza. U tim događajima doživljavali su vrhun- 
sku Božju objavu. Ta je objava imala trostruko lice, kako to Petrova pro- 
povijed na Duhove izrazito ističe: »Njega je, to jest Isusa, Bog uskrisio. 
Tome smo mi svjedoci. On, sad uzvišen Božjom desnicom, pošto je od 

Oca primio Duha Svetoga, izlio je ovo što sami vidite i čujete« (Dj 2,32- 
33). 

Tu nam valja pripaziti da ne budemo anakronistični. Kršćani su 
istraživali tijekom nekoliko stoljeća dok nisu došli do preciznog naučava- 
nja o božanstvu Kristovu i o osobnom identitetu Duha Svetoga. Ipak, na 
izvorištu kršćanstva nailazimo na sasvim jasno shvaćanje da su Otac, Sin i 
Duh Sveti objavljeni kao djelatni u našoj ljudskoj povijesti, u prvom u 
događajima Velikoga Petka, Uskrsa i u vremenu nakon toga. To se 
shvaćanje odražava i u vrlo čestoj kršćanskoj gesti, znaku križa. Ispovije- 
dajući sveto Trojstvo, kako to činimo znakom križa, povezujemo svoju 
vjeru u Oca, Sina i Duha Svetoga s križem i Isusovim uskrsnućem. 

Do sada smo vidjeli kako je uskrsnuće raspetoga Isusa konačno otkrilo 
tajnu troosobnoga Boga. Moglo bi se razmišljati na koji je način Uskrs 
priopćio, ili barem potpuno osvijetlio, druge objavljene istine poput stva- 
ranja svijeta, osnivanja Crkve i njezina sakramentalnog života. Što se spo- 
minje ranije, a što kasnije u Nicejskom vjerovanju može se ispravno shva- 
titi kao upoznavanje i razvijanje punoga smisla središnje istine »on je 
uskrsnuo«. 

Ukratko, pashalna tajna je vrhunac i punina Božje objave. Navješćuju- 
ći uskrsnuće raspetoga Isusa, prvi su kršćani bili svjesni da su kršteni u 
pashalnu tajnu (Rim 6,3-11). Krštenjem su ostali neopozivo vezani uz 
smrt i uskrsnuće Kristovo. Njihova Euharistija je slavila smrt uskrsnuloga 
Gospodina u očekivanju njegova konačnog dolaska (1 Kor 11,23-26). Sve 
je to u skladu s razumijevanjem Isusova uskrsnuća kao žarišta i organiza- 
cijskog središta Božje samoobjave što se izlaže i proizlazi iz pojedinih 
naših članaka Vjerovanja. 

Moj prikaz Kristova uskrsnuća krenuo je od povijesnih, apologetičkih 
razmatranja (odsjeci 1 i 2) do teoloških razmišljanja (dio 3). Ostaje još 
jedno važno pitanje: čemu danas vjerovanje u uskrslog Isusa? 


Opravdanje vjere u Isusovo uskrsnuće 


Je li razumno i odgovorno vjerovati da je Krist istinski uskrsnuo od 
mrtvih? Može li se takva vjera racionalno opravdati? 

Dva su činitelja kojima se često služilo u razmišljanjima o vjeri u Isuso- 
vo uskrsnuće. Neki pogrešno misle da povijesni razum, ili bilo koji oblik 
našega ljudskog razuma nikako ne mogu pridonositi vjeri ili otkriti je. 
Inače bismo, kako kažu, pretvorili vjeru u djelo našega intelekta i opo- 
vrgnuli da je ona dar Božji. Ova plemenita »fideistička« opcija ignorira 
činjenicu da Bog djeluje preko našega intelekta da bi pružio vjerodostoj- 
nost odluci o vjeri. Božja milost i ljudski razum mogu i trebaju radije su- 
rađivati negoli se suprotstavljati. 

Druga je poteškoća iz suprotnoga tabora, naime od onih što ne žele 
osamostaliti vjeru od povijesti i smatraju vjeru potpuno ovisnom o povije- 
snim podacima. Oni raščlanjuju i vrednuju dokaze o pojavama uskrsnulo- 
ga Isusa, otkriću praznoga groba, dinamičnom porastu kršćanstva te dru- 
gih aspekata — bitnih povijesnih zbivanja. Oni tako žele utvrditi istinu o 
Isusovu uskrsnuću. Jednu teškoću, međutim, neće biti tako lako isključiti: 
kako mogu jedino ti vjerojatni, ili čak vrlo vjerojatni zaključci toga povi- 
jesnog istraživanja legitimirati bezuvjetnu i sigurnu odluku o vjeri? Kra- 
tak odgovor glasi: povijesni zaključci sami po sebi ne mogu opravdati tak- 
vu odluku. Ali, kako ćemo vidjeti, konvergentni znaci koji legitimiraju 
vjeru u Uskrs obuhvaćaju značajne povijesne dokaze iz prvoga stoljeća, 
ali nisu ograničeni samo na njih. 

Pukim povijesnim pristupanjem pitanju Isusova uskrsnuća izlažemo se 
opasnosti da smetnemo s uma da je to mnogo više nego pitanje iz prošlo- 
sti koje valja temeljito ispitati i potvrditi (ili odbaciti) na naše intelektual- 
no zadovoljstvo. Prihvaćanje istine o uskrsnuću i vjerovanje u Isusovo 
uskrsnuće nije samo puka mentalna gimnastika o davnim tvrdnjama i dav- 
nim činjenicama. Vjera u Isusovo uskrsnuće nadilazi prihvaćanje svje- 
dočenja prvih svjedoka uskrsnuća i ispovijedanje neke doktrine poput 
»treći dan je uskrsnuo«. To je sav način života koji zahtijeva intenzivni 
angažman u sadašnjosti (»Vjerujemo u jedinoga Gospodina, Isusa Kri- 
sta«) i čvrsto pouzdanje u budućnost (Iščekujemo uskrsnuće mrtvih i 
život budućega vijeka). Potreban je poticaj Božje milosti i suradnja naše 
ljudske slobode da bi se došlo do takva ispovijedanja, angažmana i povje- 
renja u uskrsnuće. 

Kako, dakle, opravdati naš slobodan i od Božje milosti iniciran izbor i 
pridružiti se onima što »ipak vjeruju, a da nisu vidjeli« (Iv 20,29) uskrsnu- 
loga Isusa? Uzdajući se u apostolske svjedoke uskrsnuća (koji su vidjeli i 
vjerovali) znači biti sagrađen »na pravom temelju, na apostolima« (Ef 
2,20), prihvaćajući iskaze ljudi koji su se susreli s uskrsnulim Isusom na 
neki osobit način. Oni su mogli autoritativno govoriti na temelju vlastitih 
iskustava. Ti uskrsni susreti bili su za njih neobični i prema tome su izvan 
dosega mogućih doživljaja koje bismo jednostavno mogli ponoviti i prema 
tome ih sami posvjedočiti. Istodobno, pristajanje uz apostolsko svje- 
dočanstvo također uključuje i temeljna pitanja o konačnoj naravi, znače- 
nju i sudbini našega ljudskog postojanja. 

Taj dvojaki pristup legitimiranju vjere u uskrsnuće već se nagovještava 
u 1 Kor 15. Poglavlje počinje podsjećajući na vjerodostojnost onih kojima 
se uskrsnuli Isus ukazao (1 Kor 15,5-11). Zatim se najvećim svojim dije- 
lom bavi pitanjem što uskrsnuće predstavlja svima nama suočenima sa 
smrću. To značenje pruža vjerodostojnost istinitosti vjere u uskrsnuće. 
Sličan pristup pojavljuje se u Dj 2. Onima koji prihvaćaju apostolsku po- 

ruku uskrsnuća umanjuje se teret grijeha, a život im prati Duh Sveti (Dj 
2,22-42; v. 5,32). 

Ukratko, neospornost vjere u Isusovo uskrsnuće djeluje »izvana« i »iz- 
nutra«. Moramo čuti i prihvatiti povijesna, javna svjedočanstva koja su 
konačno do nas doprla od Petra, Pavla, Marije Magdalene i drugih izvor- 
nih svjedoka. Ali isto tako tražimo znakove »iznutra«, prihvaćajući načine 
na koje je naša vjera u uskrsnuloga Isusa sučeljena s našom smrtnošću, 
kako je egzistencijalno u skladu s našim najdubljim iskustvima i našom 
neutaživom čežnjom za životom, smislom i ljubavlju, što je nemoguće 
ispuniti za ovoga prolaznog života i što je dovelo Wiliama Blakea da kaže: 
»Srce je ponor bez dna.« Poruka o uskrsnuću pruža nam puninu trajnoga 

. života, smisla i ljubavi za cijelo naše biće, i to licem u lice sa stalnim pri- 
jetnjama smrti, besmisla i mržnje (izolacije). S jedne strane, štovanje po- 
vijesnih svjedočanstava zadržava vjeru u Isusovo uskrsnuće da ne potone 
u puko priželjkivanje. S druge strane, poštivajući naša sadašnja iskustva, 
spasavamo se iluzije da ćemo živjeti i naći vjeru samo na temelju povije- 
snih dokaza.? 

Ovo su, dakle, moji odgovori na četiri pitanja što sam ih postavio na 
početku ove rasprave. Što su mnogi kršćani razumijevali svojom tvrdnjom 
O Isusovu uskrsnuću? Kako su došli do uvjerenja da je Isus uskrsnuo od 
mrvih? Kako je uskrsnuće raspetoga Isusa dovelo do konačne samoobja- 
ve Boga? Kako danas možemo očitovati vjeru u Isusovo uskrsnuće? 

Već je tome više od dvadeset i pet godina što me na svučilištu u Cam- 
bridgeu Henry Hart naveo na trag ovih, a i drugih pitanja o Isusovu 
uskrsnuću. Još sam mu i danas duboko zahvalan. 

Kao što naše Vjerovanje uči, mi zajednički iskazujemo vjeru u uskrsnu- 
loga Gospodina. Crkva je mjesto par exellence za uskrsno doživljavanje i 
slavljenje; mi vjerujemo s Crkvom (1 Kor 15,6), vidljivim društvom onih 
koji žive svoju vjeru u uskrsnulog Gospodina i otkrivaju danas njegovu 
nazočnost. Mi smo narod uskrsnuća. Najbolje što možemo činiti jest da 
zajedno doživljavamo i slavimo nazočnost uskrsnulog Gospodina dok po- 
novno ne dođe. 


9 Ostvaranju vjere u uskrsnuće v. također G. O'Collins, Jesus Risen, str. 128-147. 

THE RESURRECTION OF JESUS CHRIST: 
SOME CONTEMPORARY ISSUES 


Gerald o'Collins 


Summary 


On the ground of extensive investigation and reflexion the author presents 
questions and answers concerning four major issues in this field: 

What did the first Christian mean by their claim about Jesus'resurrection? 
How did they come to know about and believe in him as risen from the 
dead? How did the resurrection of the crucified Jesus bring the definitive 
revelation of the tripersonal God? In what o can we legitimate Easter 
faith today? i 


130. 


